Eldar Qasımov

Eldar Qasımov (ankaŭ latinliterigata Gasimov kaj Kasimov; naskiĝis la 24-an de septembro 1989 en Bakuo) estas azerbajĝana kantisto.

Qasımov en 2001 komencis studi pianludadon en sia hejma urbo Bakuo. En 2004 kaj 2008 li ricevis stipendiojn, kiuj interalie permesis al li plustudi kantadon kaj aktoradon en Germanio.prezento germanlingva en la retejo de la Eŭrovido-Kantokonkurso 2011 Krome li finis studon de la fako internaciaj rilatoj en la altlernejo Bakı Slavyan Universiteti de sia hejmurbo. Momente li magistriĝas tiufake.prezento anglalingva en la retejo de ĉiuj Eŭrovido-Kantokonkursoj Li flue parolas la germanan, anglan kaj rusan.

En 2011 li kune kun sia kolegino Nigar Camal gajnis la azerbajĝanan nacian konkurson (Milli seçim turu) prepare al la Eŭrovido-Kantokonkurso. Je la duopa nomo „Ell & Nikki“ ili en majo 2011 reprezentis sian landon en la Eŭrovido-Kantokonkurso 2011 en Duseldorfo, Germanio. Per la anglalingva kanto Running Scared kaj per 221 konkursaj poentoj la 14-an de majo gajnis la konkurson - antaŭ Raphael Gualazzi el Italio (189 poentoj) kaj Eric Saade el Svedio (185 poentoj). En la Eŭrovido-Kantokonkurso 2012 en Bakuo li estis unu el tri prezentistoj.

 Eksteraj ligiloj 
 oficiala retejo

 Notoj 

Kategorio:Azeraj popkantistoj
Kategorio:Azerbajĝanlingvaj kantistoj
Kategorio:Eŭrovido-Kantokonkurso 2011
Kategorio:Naskiĝintoj en Bakuo
Kategorio:Azerbajĝananoj de la 20-a jarcento
Kategorio:Azerbajĝananoj de la 21-a jarcento